
ΤΡΟΠΟΛΟΓΙΕΣ
Η Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων υποβάλλει στην Επιτροπή Εξωτερικών Υποθέσεων και στην Επιτροπή Διεθνούς Εμπορίου, που είναι αρμόδιες επί της ουσίας, τα ακόλουθα :
<RepeatBlock-Amend><Amend>Τροπολογία		<NumAm>1</NumAm>
<DocAmend>Πρόταση ψηφίσματος</DocAmend>
<Article>Παράγραφος 36</Article>
	

	Πρόταση ψηφίσματος
	Τροπολογία

	36.	[γνωμοδοτικές επιτροπές]·
	36.	χαιρετίζει την απόφαση της κυβέρνησης του Ηνωμένου Βασιλείου να επανεκκινήσει τη σχέση της με την ΕΕ και εκφράζει την ικανοποίησή του για το γεγονός ότι η ασφάλεια των πολιτών παραμένει καίριας σημασίας στο πλαίσιο αυτής της νέας προσέγγισης· επαναλαμβάνει ότι είναι σημαντικό να συνεχιστεί η πλήρης εφαρμογή των υφιστάμενων συμφωνιών Ηνωμένου Βασιλείου-ΕΕ, συμπεριλαμβανομένων της συμφωνίας της Μεγάλης Παρασκευής και του πλαισίου του Ουίνδσορ· εκφράζει την ικανοποίησή του για την ώθηση που παρέχεται από την κοινή δήλωση και την κοινή αντίληψη σχετικά με ένα ανανεωμένο θεματολόγιο συνεργασίας ΕΕ-Ηνωμένου Βασιλείου, που εγκρίθηκε από το Ηνωμένο Βασίλειο και την Επιτροπή κατά την πρώτη διάσκεψη κορυφής ΕΕ-Ηνωμένου Βασιλείου στις 19 Μαΐου 2025, όσον αφορά την ενίσχυση της επιβολής του νόμου και της δικαστικής συνεργασίας σε ποινικές υποθέσεις, την ενίσχυση της συνεργασίας σε σχέση με τους κινδύνους και τις απειλές που σχετίζονται με τα ναρκωτικά και την εμβάθυνση της συνεργασίας όσον αφορά τις προκλήσεις που θέτει η αντικανονική μετανάστευση·


</Amend>
<Amend>Τροπολογία		<NumAm>2</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 α (νέα)</Article>
	

	Πρόταση ψηφίσματος
	Τροπολογία

	
	36α.	επικροτεί την αμοιβαία δέσμευση για την τήρηση του διεθνούς δικαίου και της Ευρωπαϊκής Σύμβασης Δικαιωμάτων του Ανθρώπου (ΕΣΔΑ), όπως εκφράζεται από τον πρωθυπουργό του Ηνωμένου Βασιλείου και την Πρόεδρο της Ευρωπαϊκής Επιτροπής στην κοινή δήλωσή τους της 2ας Οκτωβρίου 2024 σχετικά με την ενίσχυση της στρατηγικής συνεργασίας και στην κοινή δήλωση ΕΕ-Ηνωμένου Βασιλείου της 19ης Μαΐου 2025· υπενθυμίζει ότι οι γενικές προϋποθέσεις για την εφαρμογή του τρίτου μέρους, όπως ορίζονται στο άρθρο 524 παράγραφος 1 της συμφωνίας εμπορίου και συνεργασίας (ΣΕΣ), είναι ο από μακρού σεβασμός της δημοκρατίας, του κράτους δικαίου και της προστασίας των θεμελιωδών δικαιωμάτων και ελευθεριών των ατόμων, μεταξύ άλλων όπως ορίζονται στην Οικουμενική Διακήρυξη των Δικαιωμάτων του Ανθρώπου και στην ΕΣΔΑ, καθώς και η σημασία της πραγμάτωσης των δικαιωμάτων και ελευθεριών της ΕΣΔΑ σε εγχώριο επίπεδο· επαναλαμβάνει ότι οι προϋποθέσεις αυτές πρέπει να διασφαλίζονται πλήρως για την εφαρμογή και την υλοποίηση της ΣΕΣ·


</Amend>

<Amend>Τροπολογία			<NumAm>3</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 β (νέα)</Article>
	

	Πρόταση ψηφίσματος
	Τροπολογία

	
	36β.	εκφράζει την ικανοποίησή του για τις δεσμεύσεις που ορίζονται στην κοινή δήλωση και στην κοινή αντίληψη όσον αφορά τη στενότερη συνεργασία για την καταπολέμηση της εμπορίας και της παράνομης διακίνησης ανθρώπων, του λαθρεμπορίου ναρκωτικών, του σοβαρού και διακρατικού οργανωμένου εγκλήματος και της τρομοκρατίας και του βίαιου εξτρεμισμού, μεταξύ άλλων στη διαδικτυακή τους διάσταση, μέσω της ταχύτερης, αποτελεσματικότερης της και βαθύτερης εφαρμογής του τρίτου μέρους της ΣΕΣ και μέσω της πλήρους αξιοποίησης και ανάπτυξης των δυνατοτήτων του·


</Amend>

<Amend>Τροπολογία		<NumAm>4</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 γ (νέα)</Article>
	

	Πρόταση ψηφίσματος
	Τροπολογία

	
	36γ.	εκφράζει την ικανοποίησή του για το συμπέρασμα της έκθεσης εφαρμογής της Επιτροπής του 2024 ότι η εφαρμογή της ΣΕΣ όσον αφορά την επιβολή του νόμου και τη δικαστική συνεργασία ακολούθησε ομαλή πορεία κατά τη διάρκεια του τελευταίου έτους·


</Amend>
<Amend>Τροπολογία		<NumAm>5</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 δ (νέα)</Article>
	

	Πρόταση ψηφίσματος
	Τροπολογία

	
	36δ.	εκφράζει, ειδικότερα, την ικανοποίησή του για το γεγονός ότι, έως το τέλος του 2024, όλα τα κράτη μέλη και το Ηνωμένο Βασίλειο είχαν χορηγήσει αμοιβαία πρόσβαση στις εθνικές βάσεις γενετικών δεδομένων DNA για αυτοματοποιημένη αναζήτηση, σύμφωνα με το άρθρο 530 της ΣΕΣ· επιδοκιμάζει το γεγονός ότι, έως το τέλος του 2024, το Ηνωμένο Βασίλειο είχε πραγματοποιήσει 22 συνδέσεις δακτυλικών αποτυπωμάτων και ήταν έτοιμο να ολοκληρώσει τις υπόλοιπες 5· αναγνωρίζει τη φιλοδοξία, όπως ορίζεται στην κοινή αντίληψη, να ενισχύσουν τα μέρη τις αμοιβαίες ανταλλαγές δεδομένων σχετικά με δακτυλικά αποτυπώματα, DNA και ποινικά μητρώα υπηκόων τρίτων χωρών και να διερευνήσουν τη δυνατότητα επέκτασης της ανταλλαγής δεδομένων σε εικόνες προσώπου με σκοπό την πρόληψη, την ανίχνευση και τη διερεύνηση ποινικών αδικημάτων, υπογραμμίζοντας παράλληλα ότι οι υφιστάμενες και εκτεταμένες ανταλλαγές εξαρτώνται από τη διατήρηση υψηλού επιπέδου προστασίας των δεδομένων και τη διασφάλιση ότι το εξελισσόμενο νομικό πλαίσιο του Ηνωμένου Βασιλείου παραμένει συμβατό με τις απαιτήσεις της ΕΕ για την προστασία των δεδομένων·


</Amend>
<Amend>Τροπολογία		<NumAm>6</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 ε (νέα)</Article>
	

	Πρόταση ψηφίσματος
	Τροπολογία

	
	36ε.	υπενθυμίζει το αμοιβαίο όφελος και την ανάγκη ισχυρής επιβολής του νόμου και δικαστικής συνεργασίας για την αντιμετώπιση κοινών προκλήσεων σε τομείς όπως η καταπολέμηση της τρομοκρατίας, η νομιμοποίηση εσόδων από παράνομες δραστηριότητες και η παράνομη διακίνηση και εμπορία ανθρώπων· εκφράζει την ικανοποίησή του για τη στενή συνεργασία του Ηνωμένου Βασιλείου με βασικούς οργανισμούς της ΕΕ, όπως η Ευρωπόλ, η Eurojust και ο Frontex·


</Amend>
<Amend>Τροπολογία		<NumAm>7</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 στ (νέα)</Article>
	

	Πρόταση ψηφίσματος
	Τροπολογία

	
	36στ.	εκφράζει την ικανοποίησή του για το γεγονός ότι η κυβέρνηση του Ηνωμένου Βασιλείου έχει αυξήσει την παρουσία της Εθνικής Υπηρεσίας Δίωξης του Εγκλήματος του Ηνωμένου Βασιλείου στην Ευρωπόλ και ότι εργάζεται γενικότερα για μια στενότερη σχέση με την Ευρωπόλ, μεταξύ άλλων όσον αφορά την ικανότητα ανταλλαγής δεδομένων σε πραγματικό χρόνο·


</Amend>
<Amend>Τροπολογία		<NumAm>8</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 ζ (νέα)</Article>
	

	Πρόταση ψηφίσματος
	Τροπολογία

	
	36ζ.	λαμβάνει υπόψη τις ετήσιες εκθέσεις της Eurojust για το 2023 και το 2024 και εκφράζει την ικανοποίησή του όσον αφορά τη συμμετοχή του Ηνωμένου Βασιλείου στο έργο του οργανισμού, με το Ηνωμένο Βασίλειο να είναι η χώρα εκτός ΕΕ που καλείται συχνότερα να συμμετάσχει σε νέες υποθέσεις που κινήθηκαν από τις εθνικές θυρίδες του οργανισμού αμφότερα τα έτη·


</Amend>
<Amend>Τροπολογία		<NumAm>9</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 η (νέα)</Article>
	

	Πρόταση ψηφίσματος
	Τροπολογία

	
	36η.	εκφράζει την ικανοποίησή του για τη σύναψη συμφωνίας συνεργασίας μεταξύ του Frontex και του Υπουργείου Εσωτερικών του Ηνωμένου Βασιλείου το 2024, με βάση την κοινή δέσμευση για ενίσχυση της προστασίας και ασφάλειας και με παράλληλη τήρηση των υποχρεώσεων για τα θεμελιώδη δικαιώματα· ευελπιστεί ότι η συμφωνία αυτή θα ενισχύσει τη συνεργασία για τη διαχείριση και την ασφάλεια των συνόρων, συμπεριλαμβανομένης της ανάπτυξης προσωπικού για καθήκοντα παροχής συμβουλών και συντονισμού·


</Amend>
<Amend>Τροπολογία		<NumAm>10</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 θ (νέα)</Article>
	

	Πρόταση ψηφίσματος
	Τροπολογία

	
	36θ.	ενθαρρύνει τη στενότερη συνεργασία μεταξύ του Ευρωπαϊκού Δικτύου Μετανάστευσης και των οργανισμών, συμπεριλαμβανομένου του Οργανισμού της Ευρωπαϊκής Ένωσης για το Άσυλο και του Frontex, και των αντίστοιχων αρχών του Ηνωμένου Βασιλείου, σύμφωνα με τις δεσμεύσεις που έχουν αναληφθεί από τα μέρη στο πλαίσιο της κοινής αντίληψης· ενθαρρύνει τη σύναψη συμφωνίας συνεργασίας για την αμοιβαία ανταλλαγή πληροφοριών μεταξύ του Οργανισμού της Ευρωπαϊκής Ένωσης για τα Ναρκωτικά και των αρμόδιων αρχών του Ηνωμένου Βασιλείου σχετικά με τους κινδύνους και τις απειλές που σχετίζονται με τα ναρκωτικά, προκειμένου να διευκολυνθεί το έργο του οργανισμού·


</Amend>
<Amend>Τροπολογία		<NumAm>11</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 ι (νέα)</Article>
	

	Πρόταση ψηφίσματος
	Τροπολογία

	
	36ι.	επισημαίνει τις κοινές προκλήσεις που αντιμετωπίζουν το Ηνωμένο Βασίλειο και η ΕΕ όσον αφορά την αντικανονική μετανάστευση· υποστηρίζει σθεναρά τη δέσμευση των μερών να συνεργαστούν στενότερα στο πλαίσιο πολυμερών φόρουμ και διαδικασιών για την καταπολέμηση της παράνομης διακίνησης μεταναστών και της εμπορίας ανθρώπων, την ανταλλαγή επιχειρησιακών πληροφοριών σχετικά με τις επιστροφές σε τρίτες χώρες και τη διερεύνηση μηχανισμών αποτροπής, σύμφωνα με το εθνικό, το ενωσιακό και το διεθνές δίκαιο, διατηρώντας παράλληλα τη δέσμευσή τους να διασφαλίζουν διεθνή προστασία για όσους την χρειάζονται·


</Amend>
<Amend>Τροπολογία		<NumAm>12</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 ια (νέα)</Article>
	

	Πρόταση ψηφίσματος
	Τροπολογία

	
	36ια.	επισημαίνει ότι ο νέος νόμος για την ασφάλεια των συνόρων, το άσυλο και τη μετανάστευση, που ψηφίστηκε στο Κοινοβούλιο του Ηνωμένου Βασιλείου στις 30 Ιανουαρίου 2025, προβλέπει τη δυνατότητα σύναψης συμφωνιών με χώρες της G7 και βασικούς Ευρωπαίους εταίρους για την καταπολέμηση της παράνομης διακίνησης· χαιρετίζει την επιθυμία του Ηνωμένου Βασιλείου να συνεργαστεί στενότερα με μεμονωμένα κράτη μέλη, συμπεριλαμβανομένης της Γαλλίας, και με την ομάδα Calais στο πλαίσιο της καταπολέμησης της παράνομης διακίνησης και εμπορίας ανθρώπων και γενικότερα για την ενίσχυση της ασφάλειας των συνόρων, συμπεριλαμβανομένης της επιτήρησης των συνόρων·


</Amend>
<Amend>Τροπολογία		<NumAm>13</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 ιβ (νέα)</Article>
	

	Πρόταση ψηφίσματος
	Τροπολογία

	
	36 ιβ.	υπενθυμίζει ότι το σύστημα έκδοσης μεταξύ των κρατών μελών και του Ηνωμένου Βασιλείου, όπως ορίζεται στον τίτλο VII του τρίτου μέρους της ΣΕΣ, διαφέρει από εκείνο που προβλέπεται στην απόφαση-πλαίσιο του Συμβουλίου για το ευρωπαϊκό ένταλμα σύλληψης1a· υπενθυμίζει ότι, στην πρόσφατη απόφασή του1β, το Δικαστήριο της Ευρωπαϊκής Ένωσης έκρινε ότι η δικαστική αρχή εκτέλεσης πρέπει να προβεί σε ανεξάρτητη εξέταση του κινδύνου παραβίασης του Χάρτη των Θεμελιωδών Δικαιωμάτων της Ευρωπαϊκής Ένωσης τον οποίο ισχυρίζεται το ενδιαφερόμενο πρόσωπο ότι διατρέχει σε περίπτωση παράδοσής του στο Ηνωμένο Βασίλειο·

	
	__________________

	
	1α Απόφαση-πλαίσιο 2002/584/JHA του Συμβουλίου, της 13ης Ιουνίου 2022, για το ευρωπαϊκό ένταλμα σύλληψης και τις διαδικασίες παράδοσης μεταξύ των κρατών μελών (ΕΕ L 190 της 18.7.2002, σ. 1, ELI: http://data.europa.eu/eli/dec_framw/2002/584/oj).

	
	1β Απόφαση του Δικαστηρίου της 29ης Ιουλίου 2024 στην υπόθεση Alchaster, C-202/24, ECLI:EU:C:2024:649.


</Amend>
<Amend>Τροπολογία		<NumAm>14</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 ιγ (νέα)</Article>
	

	Πρόταση ψηφίσματος
	Τροπολογία

	
	36 ιγ.	υπενθυμίζει ότι το τρίτο μέρος της ΣΕΣ επιτρέπει εκτεταμένες ροές δεδομένων μεταξύ της ΕΕ και του Ηνωμένου Βασιλείου, όπως την ανταλλαγή γενετικών δεδομένων DNA, δεδομένων που περιέχονται στις καταστάσεις ονομάτων επιβατών και πληροφοριών ποινικού μητρώου· υπογραμμίζει, ως εκ τούτου, ότι είναι εξαιρετικά σημαντικό το Ηνωμένο Βασίλειο να διασφαλίζει ότι το επίπεδο προστασίας είναι ουσιωδώς ισοδύναμο με εκείνο που παρέχει η Ευρωπαϊκή Ένωση, ώστε να μην τίθενται σε κίνδυνο τα πρότυπα της ΕΕ και, συνεπώς, τα θεμελιώδη δικαιώματα των πολιτών της ΕΕ κατά την ανταλλαγή δεδομένων με το Ηνωμένο Βασίλειο·


</Amend>
<Amend>Τροπολογία		<NumAm>15</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 ιδ (νέα)</Article>
	

	Πρόταση ψηφίσματος
	Τροπολογία

	
	36 ιδ.	σημειώνει την εν εξελίξει μεταρρύθμιση του πλαισίου προστασίας δεδομένων του Ηνωμένου Βασιλείου μέσω του νομοσχεδίου για τα δεδομένα (χρήση και πρόσβαση), το οποίο εισάγει μια σειρά ουσιαστικών αλλαγών στις υφιστάμενες διατάξεις του γενικού κανονισμού για την προστασία δεδομένων του Ηνωμένου Βασιλείου· υπογραμμίζει ότι είναι σημαντικό να διασφαλιστεί ότι η μεταρρύθμιση αυτή δεν θα οδηγήσει σε αποδυνάμωση των μέσων προστασίας των ατόμων των οποίων τα δεδομένα προσωπικού χαρακτήρα υποβάλλονται σε επεξεργασία στο Ηνωμένο Βασίλειο, ιδίως όταν τα δεδομένα προέρχονται από την ΕΕ· σημειώνει ότι η Επιτροπή έχει προτείνει τη θέσπιση εξάμηνης παράτασης των δύο αποφάσεων επάρκειας του 2021 με το Ηνωμένο Βασίλειο· επισημαίνει ότι η εν λόγω παράταση θα διασφαλίσει την ελεύθερη ροή δεδομένων με το Ηνωμένο Βασίλειο έως τις 27 Δεκεμβρίου 2025 και θα εξασφαλίσει τα χρονικά περιθώρια για να ολοκληρωθεί στο Ηνωμένο Βασίλειο η νομοθετική διαδικασία σχετικά με το νομοσχέδιο για τα δεδομένα (χρήση και πρόσβαση) που ψηφίστηκε στο βρετανικό Κοινοβούλιο στις 23 Οκτωβρίου 2024 και για να μπορέσει η Επιτροπή να αξιολογήσει τη νομοθεσία που θεσπίστηκε και να αποφασίσει σχετικά με την επάρκειά της·


</Amend>
<Amend>Τροπολογία		<NumAm>16</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 ιε (νέα)</Article>
	

	Πρόταση ψηφίσματος
	Τροπολογία

	
	36 ιε.	τονίζει, στο πλαίσιο αυτό, ότι η συνέχιση των αποφάσεων επάρκειας μεταξύ ΕΕ και Ηνωμένου Βασιλείου είναι απαραίτητη ώστε να διασφαλίζονται οι διασυνοριακές ροές δεδομένων και ότι τα θεμελιώδη δικαιώματα των πολιτών της ΕΕ εξακολουθούν να γίνονται σεβαστά στο πλαίσιο της ΣΕΣ· σημειώνει ότι η ανανέωση αυτών των αποφάσεων θα εξαρτηθεί σε μεγάλο βαθμό από το τελικό περιεχόμενο και την εφαρμογή του νέου νομικού πλαισίου του Ηνωμένου Βασιλείου·


</Amend>
<Amend>Τροπολογία		<NumAm>17</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 ιστ (νέα)</Article>
	

	Πρόταση ψηφίσματος
	Τροπολογία

	
	36 ιστ.	λαμβάνει υπόψη τη γνωμοδότηση 06/2025 του Ευρωπαϊκού Συμβουλίου Προστασίας Δεδομένων (ΕΣΠΔ), η οποία υποστηρίζει την τεχνική και χρονικά περιορισμένη παράταση των αποφάσεων επάρκειας για το Ηνωμένο Βασίλειο έως τις 27 Δεκεμβρίου 2025, αποκλειστικά και μόνο ώστε να δοθεί το χρονικό περιθώριο στην Ευρωπαϊκή Επιτροπή να εκτιμήσει τις επιπτώσεις της μεταρρύθμισης όταν αυτή εγκριθεί· υπενθυμίζει ότι η Επιτροπή οφείλει να παρακολουθεί όλες τις σχετικές εξελίξεις στο Ηνωμένο Βασίλειο κατά τη διάρκεια αυτής της περιόδου και να διασφαλίζει ότι κάθε μελλοντική απόφαση επάρκειας βασίζεται σε ολοκληρωμένη και επικαιροποιημένη αξιολόγηση του πλαισίου προστασίας δεδομένων του Ηνωμένου Βασιλείου·


</Amend>
<Amend>Τροπολογία		<NumAm>18</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 ιζ (νέα)</Article>
	

	Πρόταση ψηφίσματος
	Τροπολογία

	
	36 ιζ.	υπογραμμίζει την αξία του συνεχιζόμενου διαλόγου ΕΕ-Ηνωμένου Βασιλείου σχετικά με τη διακυβέρνηση της τεχνητής νοημοσύνης (ΤΝ) για την προώθηση κοινών αρχών και την αποφυγή του κανονιστικού κατακερματισμού· καλεί την Επιτροπή και την κυβέρνηση του Ηνωμένου Βασιλείου να διερευνήσουν τρόπους για διαρθρωμένη συνεργασία στον τομέα της ΤΝ και συμμετοχή στον καθορισμό προτύπων, καθώς και να διερευνήσουν ρυθμίσεις αμοιβαίας αναγνώρισης για την αξιολόγηση της συμμόρφωσης·


</Amend>
<Amend>Τροπολογία		<NumAm>19</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 ιη (νέα)</Article>
	

	Πρόταση ψηφίσματος
	Τροπολογία

	
	36 ιη.	εκφράζει τη λύπη του για το ότι στην κοινή αντίληψη σχετικά με ένα ανανεωμένο θεματολόγιο για τις σχέσεις ΕΕ-Ηνωμένου Βασιλείου δεν υπάρχει ειδική δέσμευση για τη συνεργασία στον τομέα της ΤΝ, παρά τη στρατηγική σημασία που έχει η προώθησης της διακρατικής ευθυγράμμισης όσον αφορά την ανάπτυξη αξιόπιστης ΤΝ, και υπενθυμίζει ότι το άρθρο 39 του κανονισμού (ΕΕ) 2024/1689 (κανονισμός για την τεχνητή νοημοσύνη)1a επιτρέπει την αναγνώριση των οργανισμών αξιολόγησης της συμμόρφωσης που είναι εγκατεστημένοι σε τρίτες χώρες υπό συγκεκριμένες προϋποθέσεις και με την επιφύλαξη συμφωνίας μεταξύ της ΕΕ και της οικείας τρίτης χώρας·
______________
1α Κανονισμός (ΕΕ) 2024/1689 του Ευρωπαϊκού Κοινοβουλίου και του Συμβουλίου, της 13ης Ιουνίου 2024, για τη θέσπιση εναρμονισμένων κανόνων σχετικά με την τεχνητή νοημοσύνη και για την τροποποίηση των κανονισμών (ΕΚ) αριθ. 300/2008, (ΕΕ) αριθ. 167/2013, (ΕΕ) αριθ. 168/2013, (ΕΕ) 2018/858, (ΕΕ) 2018/1139 και (ΕΕ) 2019/2144 και των οδηγιών 2014/90/ΕΕ, (ΕΕ) 2016/797 και (ΕΕ) 2020/1828 (κανονισμός για την τεχνητή νοημοσύνη) (ΕΕ L, 2024/1689, 12.7.2024, ELI: https://eur-lex.europa.eu/eli/reg/2024/1689/oj?eliuri=eli%3Areg%3A2024%3A1689%3Aoj&locale=el).


</Amend>
<Amend>Τροπολογία		<NumAm>20</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 ιθ (νέα)</Article>
	

	Πρόταση ψηφίσματος
	Τροπολογία

	
	36 ιθ.	σημειώνει ότι τα άρθρα 103-107 και 109 του κανονισμού για την τεχνητή νοημοσύνη τροποποιούν την υφιστάμενη ενωσιακή νομοθεσία για τα προϊόντα που εφαρμόζεται στη Βόρεια Ιρλανδία σύμφωνα με το παράρτημα 2 του πλαισίου του Ουίνδσορ· λαμβάνει υπόψη την πρόταση της Ευρωπαϊκής Επιτροπής, της 24ης Μαρτίου 2025, να συμπεριληφθούν ορισμένες διατάξεις του κανονισμού για την τεχνητή νοημοσύνη στο παράρτημα 2 του πλαισίου του Ουίνδσορ, με στόχο τη διασφάλιση συνέπειας στη ρύθμιση των αγαθών και των συναφών υπηρεσιών στη Βόρεια Ιρλανδία· αναγνωρίζει ότι η μεγαλύτερη κανονιστική ευθυγράμμιση σε τομείς όπως η ασφάλεια των προϊόντων και η εποπτεία της αγοράς μπορεί να συμβάλει στη στήριξη της νομικής σαφήνειας και της συνέχειας της αγοράς· ενθαρρύνει τη συνέχιση του διαλόγου μεταξύ της ΕΕ και του Ηνωμένου Βασιλείου στο πλαίσιο της μικτής επιτροπής, με σκοπό τον προσδιορισμό αμοιβαία αποδεκτών προσεγγίσεων που τηρούν υψηλά πρότυπα προστασίας των καταναλωτών και κανονιστικής συνοχής·


</Amend>
<Amend>Τροπολογία		<NumAm>21</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 κ (νέα)</Article>
	

	Πρόταση ψηφίσματος
	Τροπολογία

	
	36κ.	υπενθυμίζει την ανάγκη πλήρους σεβασμού όλων των μερών της συμφωνίας της Μεγάλης Παρασκευής, όπως αναφέρεται στη συμφωνία αποχώρησης· υπενθυμίζει τη δεσμευτική υποχρέωση του Ηνωμένου Βασιλείου δυνάμει του άρθρου 2 του πλαισίου του Ουίνδσορ να μεριμνήσει ότι δεν θα συρρικνωθούν τα δικαιώματα, οι διασφαλίσεις και η ισότητα ευκαιριών, όπως ορίζεται στη συμφωνία της Μεγάλης Παρασκευής· υπογραμμίζει ότι η αποτελεσματική προστασία των δικαιωμάτων αυτών είναι επίσης απαραίτητη για τη διατήρηση της εμπιστοσύνης και της συνεργασίας στο πλαίσιο της ΣΕΣ, ιδίως σε τομείς όπως η επιβολή του νόμου, τα εργασιακά δικαιώματα και η πρόσβαση στη δικαιοσύνη· καλεί την Επιτροπή να συνεχίσει να παρακολουθεί τη συμμόρφωση με την υποχρέωση αυτή και να συνεργαστεί με τις αρμόδιες αρχές του Ηνωμένου Βασιλείου όταν προκύπτουν κίνδυνοι οπισθοδρόμησης των δικαιωμάτων· υπενθυμίζει ότι τυχόν τροποποιήσεις στις έξι οδηγίες της ΕΕ για την ισότητα που απαριθμούνται στο παράρτημα 1 της συμφωνίας αποχώρησης ΕΕ-Ηνωμένου Βασιλείου πρέπει να αποτυπώνονται στο δίκαιο της Βόρειας Ιρλανδίας ώστε να διασφαλίζεται ότι δεν μειώνονται τα δικαιώματα· ζητεί να καταβληθούν περαιτέρω προσπάθειες για την ενίσχυση της δημοκρατικής εκπροσώπησης των πολιτών της ΕΕ που έχουν αποκτήσει την ιθαγένεια της ΕΕ εκ γενετής και ζουν στη Βόρεια Ιρλανδία·


</Amend>
<Amend>Τροπολογία		<NumAm>22</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 κα (νέα)</Article>
	

	Πρόταση ψηφίσματος
	Τροπολογία

	
	36 κα.	καλεί το Ηνωμένο Βασίλειο και τα κράτη μέλη να διασφαλίσουν ότι τα δικαιώματα των πολιτών παραμένουν βασική κοινή προτεραιότητα στις σχέσεις ΕΕ-Ηνωμένου Βασιλείου, μεριμνώντας ώστε όλοι οι πολίτες της ΕΕ και του Ηνωμένου Βασιλείου προς όφελος των οποίων συνήφθη η συμφωνία αποχώρησης μπορούν να απολαμβάνουν πλήρως τα δικαιώματά τους· σημειώνει με ικανοποίηση την ανανέωση της κοινής δέσμευσης της ΕΕ και του Ηνωμένου Βασιλείου για την πλήρη, έγκαιρη και πιστή εφαρμογή της συμφωνίας αποχώρησης και όλων των μερών της· επιδοκιμάζει το νομοθετικό μέτρο που έλαβε η κυβέρνηση του Ηνωμένου Βασιλείου σχετικά με τη νομική σαφήνεια για τους πολίτες της ΕΕ με καθεστώς δυνάμει εγκατεστημένου προσώπου στο πλαίσιο του προγράμματος εγκατάστασης πολιτών της ΕΕ και ευελπιστεί ότι αυτό θα διασφαλίσει την ομαλή μετάβαση των πολιτών από την προσωρινή στη μόνιμη διαμονή κατά τη διάρκεια των επόμενων δύο ετών· επισημαίνει ότι η ανεξάρτητη αρχή παρακολούθησης των συμφωνιών για τα δικαιώματα των πολιτών προσδιόρισε την ανταλλαγή δεδομένων μεταξύ της ΕΕ και του Ηνωμένου Βασιλείου ως τομέα που μπορεί να προκαλέσει καθυστερήσεις στις αιτήσεις στο σύστημα εγκατάστασης πολιτών της ΕΕ, σε περιπτώσεις όπου τα κράτη μέλη διαθέτουν πληροφορίες σχετικές με την αίτηση· καλεί, ως εκ τούτου, την Επιτροπή και τις αρχές των κρατών μελών να αυξήσουν την ανταπόκρισή τους στα αιτήματα και να διασφαλίσουν καλύτερη ανταλλαγή πληροφοριών μεταξύ του Ηνωμένου Βασιλείου και των χωρών της ΕΕ, του Ευρωπαϊκού Οικονομικού Χώρου και της Ευρωπαϊκής Ζώνης Ελεύθερων Συναλλαγών, ώστε να αποφευχθούν καθυστερήσεις και να διασφαλιστεί μια ομαλή διαδικασία υποβολής αιτήσεων για τους πολίτες·


</Amend>
<Amend>Τροπολογία		<NumAm>23</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 κβ (νέα)</Article>
	

	Πρόταση ψηφίσματος
	Τροπολογία

	
	36 κβ.	εκφράζει την ικανοποίησή του για την κοινή δέσμευση που εκφράζεται στην κοινή αντίληψη όσον αφορά τη θέσπιση ενός προγράμματος εμπειρίας για τους νέους· θεωρεί ότι τα μέρη θα πρέπει να είναι φιλόδοξα όσον αφορά την ανάπτυξη των λεπτομερειών του συστήματος σε σχέση με το πεδίο εφαρμογής, τη διάρκεια της διαμονής και τις καλυπτόμενες δραστηριότητες· ενθαρρύνει ένθερμα το Ηνωμένο Βασίλειο, στο πλαίσιο αυτό, να προσεγγίσει με ευρύτητα πνεύματος τις προτάσεις που υπέβαλε η Επιτροπή στον τομέα αυτόν το 2024· πιστεύει ακράδαντα ότι μια συμφωνία σχετικά με την κινητικότητα των νέων πρέπει να αποτελεί ουσιαστικό σκέλος κάθε μελλοντικής αναθεώρησης της ΣΕΣ·


</Amend>
<Amend>Τροπολογία		<NumAm>24</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 κγ (νέα)</Article>
	

	Πρόταση ψηφίσματος
	Τροπολογία

	
	36 κγ.	θεωρεί ότι ένα τέτοιο σύστημα είναι εξαιρετικά πιθανό να εμπνεύσει μια νέα γενιά νεαρών Ευρωπαίων και Βρετανών, προωθώντας νόμιμες και διαπροσωπικές ανταλλαγές που βασίζονται σε κοινές δημοκρατικές αξίες, πολιτιστική κατανόηση και αμοιβαία εμπιστοσύνη, και ότι θα μπορούσε να θέσει τα θεμέλια για μακροπρόθεσμη συνεργασία, κοινωνική συνοχή και ισχυρότερα διακρατικά δίκτυα μεταξύ των νέων· ενθαρρύνει περαιτέρω και τις δύο πλευρές να εξετάσουν το ενδεχόμενο διευκόλυνσης της κινητικότητας μεταξύ του Ηνωμένου Βασιλείου και της ΕΕ ακόμη και πέραν του προτεινόμενου προγράμματος εμπειρίας για νέους·


</Amend>
<Amend>Τροπολογία		<NumAm>25</NumAm>
<DocAmend>Πρόταση ψηφίσματος</DocAmend>
<Article>Παράγραφος 36 κδ (νέα)</Article>
	

	Πρόταση ψηφίσματος
	Τροπολογία

	
	36 κδ.	επισημαίνει τα δυνητικά αμοιβαία οφέλη των ενισχυμένων, αμοιβαίων βραχυπρόθεσμων ρυθμίσεων επιχειρηματικής κινητικότητας· συμφωνεί με την Επιτροπή ότι το σύστημα χορηγιών του Ηνωμένου Βασιλείου για θεωρήσεις εργασίας σε παρόχους υπηρεσιών της ΕΕ είναι υπερβολικά άκαμπτο και επαχθές τόσο για τους εργοδότες του Ηνωμένου Βασιλείου όσο και για τους δικαιούχους θεωρήσεων της ΕΕ και καλεί το Ηνωμένο Βασίλειο να εξαιρέσει τους παρόχους υπηρεσιών που καλύπτονται από τη ΣΕΣ από το σύστημα χορηγιών· καλεί το Ηνωμένο Βασίλειο να συνεχίσει να λαμβάνει όλα τα αναγκαία μέτρα για την καταπολέμηση των διακρίσεων εις βάρος των πολιτών της ΕΕ που ζουν στο Ηνωμένο Βασίλειο·



</Amend>
</RepeatBlock-Amend>






ΠΑΡΑΡΤΗΜΑ: ΔΗΛΩΣΗ ΕΙΣΗΓΗΣΕΩΝ
Σύμφωνα με το άρθρο 8 του παραρτήματος Ι του Κανονισμού, ο συντάκτης γνωμοδότησης δηλώνει ότι έχει συμπεριλάβει στη γνωμοδότησή του εισηγήσεις για θέματα που αφορούν το αντικείμενο του φακέλου που έλαβε κατά την εκπόνηση της γνωμοδότησης, μέχρι την έγκρισή της από την επιτροπή, από τους ακόλουθους εκπροσώπους συμφερόντων που εμπίπτουν στο πεδίο εφαρμογής της διοργανικής συμφωνίας για ένα υποχρεωτικό μητρώο διαφάνειας[footnoteRef:1]1 ή από τους ακόλουθους εκπροσώπους δημόσιων αρχών τρίτων χωρών, συμπεριλαμβανομένων των διπλωματικών αποστολών και πρεσβειών τους: [1:  Διοργανική συμφωνία, του Μαΐου 2021, μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για ένα υποχρεωτικό Μητρώο Διαφάνειας (ΕΕ L 207 της 11.6.2021, σ. 1, ELI: https://eur-lex.europa.eu/eli/agree_interinstit/2021/611/oj?eliuri=eli%3Aagree_interinstit%3A2021%3A611%3Aoj&locale=el).] 


	1. Εκπρόσωποι συμφερόντων που εμπίπτουν στο πεδίο εφαρμογής της διοργανικής συμφωνίας για ένα υποχρεωτικό μητρώο διαφάνειας

	

	

	

	2. Εκπρόσωποι δημόσιων αρχών τρίτων χωρών, συμπεριλαμβανομένων των διπλωματικών αποστολών και πρεσβειών τους

	Αποστολή του Ηνωμένου Βασιλείου στην Ευρωπαϊκή Ένωση

	

	



Ο ανωτέρω κατάλογος συντάσσεται υπό την αποκλειστική ευθύνη του συντάκτη γνωμοδότησης.

Όταν φυσικά πρόσωπα προσδιορίζονται στον κατάλογο με το όνομά τους, με τα καθήκοντά τους ή και με τα δύο, ο συντάκτης γνωμοδότησης δηλώνει ότι έχει υποβάλει στα ενδιαφερόμενα φυσικά πρόσωπα την Ανακοίνωση περί προστασίας δεδομένων αριθ. 484 του Ευρωπαϊκού Κοινοβουλίου (https://www.europarl.europa.eu/data-protect/index.do), η οποία ρυθμίζει τους όρους που ισχύουν για την επεξεργασία των προσωπικών τους δεδομένων και τα δικαιώματα που συνδέονται με αυτήν την επεξεργασία.

